พระราชบัญญัติยกโทษให้แก่ผู้ที่ได้กระทําความผิดต่อกฎหมายเกี่ยวด้วยการเกณฑ์แรงงาน พุทธศักราช 2488
ประกาศวันที่ 1945-01-09

content: พระราชบัญญัติ ยกโทษให้แก่ผู้ที่ได้กระทำความผิดต่อกฎหมาย เกี่ยวด้วยการเกณฑ์แรงงาน พุทธศักราช ๒๔๘๘
content: ในพระปรมาภิไธยสมเด็จพระเจ้าอยู่หัวอานันทมหิดล ผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๑ สิงหาคม พุทธศักราช ๒๔๘๗) ปรีดี พนมยงค์ ตราไว้ ณ วันที่ ๒๙ ธันวาคม พุทธศักราช ๒๔๘๗ เป็นปีที่ ๑๑ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรยกโทษให้แก่ผู้ที่ได้กระทำความผิดต่อกฎหมายเกี่ยวด้วยการเกณฑ์แรงงาน จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติยกโทษให้แก่ผู้ที่ได้กระทำความผิดต่อกฎหมายเกี่ยวด้วยการเกณฑ์แรงงาน พุทธศักราช ๒๔๘๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ บรรดาผู้ที่ได้กระทำความผิดต่อพระราชบัญญัติเกณฑ์พลเมืองอุดหนุนราชการทหาร พุทธศักราช ๒๔๖๔ พระราชบัญญัติให้อำนาจในการเตรียมการป้องกันประเทศ พุทธศักราช ๒๔๘๔ พระราชบัญญัติลักษณะเกณฑ์จ้าง รัตนโกสินทรศก ๑๑๙ กฎอัยการศึก พ.ศ. ๒๔๕๗ หรือบรรดาคำสั่งข้อบังคับซึ่งออกตามความในกฎอัยการศึก พ.ศ. ๒๔๕๗
sectionNo: 3
content: หรือกฎหมายอื่นใด อันเกี่ยวด้วยการเกณฑ์แรงงานโดยเหตุต่าง ๆ ก่อนวันใช้บังคับพระราชบัญญัตินี้ ถ้ายังมิได้ถูกฟ้องต่อศาล หรืออยู่ในระหว่างการพิจารณาของศาล ก็ให้ระงับคดีและไม่เอาโทษต่อไป หรือถ้าได้รับโทษอยู่แล้วในวันใช้พระราชบัญญัตินี้ ก็ให้ยกโทษที่ยังมิได้รับนั้นเสีย
sectionNo: 4
content:   มาตรา ๔ ให้นายกรัฐมนตรีรักษาการตามพระราชบัญญัตินี้
content: ผู้รับสนองพระบรมราชโองการ ควง อภัยวงศ์ นายกรัฐมนตรี